
Referenčni dokumenti:
· PR 4.2-1 Pregled zakonskih in drugih predpisov
· SN 8.3–1 Obvladovanje neskladnosti


1.Namen

Določen je postopek za določanje, spremljavo izvajanja in pregledovanja izvedenih ukrepov.
 

2. Področje uporabe

Postopek velja za celotno podjetje za izvajanje ukrepov za preprečevanje neskladnosti in za izboljšave obstoječega sistema vodenja.


3. Pojmi

3.1 Korektivni ukrepi 
so planirane aktivnosti za odpravo vzrokov nastalih neskladnosti z namenom preprečitve ponavljanja.

3.2 Korekcije 
so aktivnosti za odstranitev neskladnosti

4. Odgovornosti

4.1 Direktor:
· določanje ukrepov za izboljšanje poslovanja,
· določanje korektivnih ukrepov za na osnovi pomembnih odstopanj
 
4.2 Predstavnik vodstva za kakovost PV:
· predlaganje ukrepov na osnovi spremljave sistema vodenja,
· določanje ukrepov v okviru pristojnosti,
· informiranje direktorja o stanju realizacije in učinkovitosti ukrepov na sistemu vodenja.

4.3 Vodje področij, procesov:
· določanje in izvajanje ukrepov na področju pristojnosti,
· spremljava učinkovitosti ukrepov,
· obveščanje direktorja, PV o realizaciji ukrepov.

5. Način dela

5.1 Podatki in informacije

Razpoložljivi so podatki in informacije iz naslednjih virov:
· reklamacije odjemalcev, uporabnikov,
· informacije iz medijev,
· ustne informacije,
· poslovna poročila,
· zapisi o izvajanju aktivnosti, kontrole, nadzora,
· poročila o neskladnostih,
· poročila o presoji,
· prijave nezgod pri delu.

5.2 Določanje ukrepov

Pri določanju korektivnih ukrepov upoštevamo možne posledice neskladnosti in predviden učinek ukrepov. Ukrepi, ki so določeni imajo jasen cilj, nosilca in rok izvedbe. Določeni so tudi potrebni viri in način spremljave realizacije ukrepov. 

5.3 Zapisi o ukrepih

Zagotavljamo vzdrževanje zapisov o določenih ukrepih in o rezultatih izvedenih ukrepov.
Zapisi ukrepov, ki izhajajo iz procesa dela, proizvodov so:
· zapisi sestankov kolegija direktorja, sveta kakovosti (OB 8.5-1/3), 
· zapisi strokovnih sestankov posameznih področij (OB 8.5-1/3) 
· zapisi o izvajanju aktivnosti na projektih,
· zapisi vodilnega ocenjevalca slovenske akreditacije (OB05-14*)
· Poročilo o neskladnosti slovenske akreditacije (OB05-15*)
· Interna prijava nezgode pri delu OB 8.4-1/3
[bookmark: _Hlk503615983]Za podrobnejše dokumentiranje korektivnih in preventivnih ukrepov, vključno s spremljavo učinkovitosti uporabljamo obrazec OB 8.4-1/1 Poročilo o neskladnosti.

5.4 Spremljava učinkovitosti ukrepov

Primernost in učinkovitost izvedenih ukrepov spremljamo preko rednih sestankov kolegija direktorja, sveta kakovosti. Ocena stanja realiziranih ukrepov in ocena učinkovitosti ukrepov sta sestavni del poročil o poslovanju, poročil o delovanju sistema s strani PV in zapisa o pregledu strani vodstva. Vodje področij enkrat letno po dogovoru s PV pripravijo poročilo o ustreznosti o delovanju sistema kakovosti, ki obsega:
· oceno doseganja postavljenih ciljev, planov,
· oceno obsega in pomena neskladnosti in vzrokov,
· oceno realiziranih ukrepov za izboljšanje stanja,
· predloge ukrepov katerih odobritev je izven pristojnosti vodij.  

  6. Priloge

· OB 8.4-1/1 Poročilo o neskladnosti 
· OB 8.5-1/3 Zapis sestanka kolegija 
· (OB05-14*) Poročilo vodilnega ocenjevalca slovenske akreditacije 
· (OB05-15*) Poročilo o neskladnosti slovenske akreditacije 
· OB 8.4-1/3 Interna prijava nezgode pri delu 

